钦定古今图书集成/明伦汇编/闺媛典/第126卷 > 朱氏女
## 钦定古今图书集成/明伦汇编/闺媛典/第126卷 > 朱氏女

按《嘉兴县志》：“朱氏女，许配沈涵，未嫁而涵没。女年十
四，闻变，泣告父母，欲往视殓。遂取箧中色衣尽与其
妹斩衰从母往，凭棺痛哭，即辞母留焉。即灵前立涵
次侄。”为后时。尚在襁褓，女拜其乳母，嘱善视之，
自登一小楼不下，母不能强，恸而返。奉姑盛氏，备极
孝敬，日惟茹素礼佛而已。父瀛利其弟分产，逼女
嫁，女不听，越四十年而没。